


Ml 
œ „Jurnalo sezo: Sia al (trimonatal) en linguo Ido - Numero 4 - Printempo 2014 
Ly Italia, 20-3- 2014, equinoxo printempal — Redaktero: Tiberio Madonna w 
P) Por sendar texti, skribez ad: mi a Te. 
* 





En ica numero: 


PAROLO DA LA REDAKTERO. oee eaae aae ese aeaee eae pag 3 
PRI IE a E E O E OC ONO pag. 6 
IRONI AA T pag. 7 
A A A a en eens En A nase seer pag. 8 
NIGER PIKO PEKA rr PA o KO INN OTO OE OOJ pag. 8 
DE LA LIBRO “CUORE”: 

JEA EA HO RIR UR G sevo ree oe ee eso sve peves Povon sese s sss as vos oseeoe veo ees etevesros pag. 9 

MEA INSTRUKTISTINO 

DIL UNESMA KLASO SUPERIOR A... sese eenn pag. 11 
DUADEK HAIKU PRINTEMPA See eee ee ee eeese senes eseas eE terres pag. 13 
[EKFAZON soseo sse N I ov vs ve ose E E pag. 17 
EA VETERO DIIE;ANMO]...,, oo sene setet esee reen Kos Sese sv esos sos Sos soriset sos pag. 18 
EE TEMPORE DEL ANIMA Tro pag. 19 
DE “PROMENO TRATA YARO notte tnotncorrttto pag. 20 
DE LA GENEZO DI LA BIBLO: 

LA PROBO DA DEO AD ABRAHAM.................................. pag. 21 
DEL EVANGELIO: LA REZUREKTO DI IESU KRISTO.......... pag. 22 
PESPERO DIL IDISTI = nen pag 23 
SANA A RI E ko E rr nn PAN ron EEE Nodo pag. 25 
CHE LA LINGUIFERIO “oe ra meea orro ro oosporo pag. 26 
DOP LA FENESTRO SN orero eroro, ease see AE Eee evoe ro pag. 28 
DAL o pag. 29 
ENIGMA TO: LA LIRTO "e nno enni tette pag. 32 
RECEPTO: TA PASTIERA nnt nnt tto pag. 34 
IESPRITOZA]I: = esce essosesses.srecserescerssseescsescessseesoscesses.scssecezcros pag. 37 
IEAMO:SEGUNIWIKIBEDIA = seseco repso see reresoscecetresessesesesssĉeveris“ pag. 41 
IJERORIDISIDO: SALUTO e ese Oer pag. 46 
ERI EA“REGULO) DIE ACENTO =... sse secesooceeeerseeoseeesossoceveses“ pag. 61 
KELK AFORISMI PRI AMO E AMIKESO ................... pag. 65 
La Plumo Idala (Review in the International Language Ido) 

June 2013 
All rights reserved 


© Tiberio Madonna 


PAROLO DA LA REDAKTERO 


Kara lekteri, 


la triesma numero di La Plumo Idala, pri l’envidio, produktis 
sua efekto: me recevis venenoza komento da lektero Hispana, qua 
prizentis su kom nekonocato, kun falsa nomo; il deklaris su ne 
envidioza, tamen la tono dil komento montris lo kontrea. Pose 
me deskovris ke il esas bone konocata ex-amiko: ni korespondis 
per papera letri dum plua kam quar yari, ed interkonoceskis direte 
en la yaro 2011 en Echternach. 


Meaopinione, la personi qui fingas esar amiki, mem dum yati, 
esas cette plu nedezirinda kam la personi qui atakas direte ma, 


adminime, montras klare sua intenci. 


Me prizentas nun a vi la nova numero, pos kolda vintro e 
longa tempo, dum qua kelka kozi chanjis: me havas plu klara ideo 
pri qui esas la vera amiki, me retroprenis mea plaso di linguala 
sekretario, e komencis redaktar la Dicionario Kompleta, pri qua me 
laboras nun, e qua esas necesa por l'Idistaro; ico donis 
entuziasmo anke ad altr Idisti: Chabi prizentis sua dicionario 
ciencala, qua unionas en su omna cienci. 


Pro mea laboro pri la Dicionario Kompleta, me mustas editar ica 
nova numero kun tardeso, tamen lo importanta es ke ol nun esas 


pronta. 


Ica quaresma numero di la jutnalo esas la numero 
printempala; la temi traktata cafoye esas la printempo e l'amo, en 
generala senco (do inkluzante anke Pamoro). Ca du temi, 
printempo ed amo, parigesas tre bone Puna kun Paltra, tante ke 
on ne povas separar li. 





Inter la peci pri Pamo/amoro, me konsilas partikulare la 
poemo Tua spirito, til nun ankore needitita. 


Triesma temo esas la Pasko, qua, same kam la printempo, 
reprezentas la rinasko. 

Kompreneble ne omna peci esas pri la temi donita; inter le 
altra, me konsilas la Dia/ogo, quan me skribis longa tempo ante 
nun por la revuo Ido-Saluto ma quan la redaktero nultempe 
publikigis: la texto esis tro longa por ta revueto. 


Ante invitar vi explorar la pagini sequanta, me deziras itere 
dankar la kontributeri: la poeto di Interlingua Marcus Scriptor, la 
fantaziozo Herder Sa e la sempra amiko David Kennard, qua esas 
la dedikario di mea libro Fantastikaji. 


Bona lektado! 


Tiberio Madonna 





(Printempe 


Printempo. 

La suno piktas 

la longa bendi dil cielarko 
ek lejer aquareli 

per pinseli 

ek aquo. 

La fresh aero 

pospluva 

rifarbizas la herbo e la flori 
dil gardeni 

per kolori 


plu intensa e felica. 


La papilioni 

questionas su 

batante l’ali 

pro quo ta brilanta petali 
tante simila 

a li 

ne flugas. 

Ed intertempe 

li richigas l'aero cirkuma 
per vivaca 

dansanta kolori. 

Es nia tasko 


savar remarkar li. 


e g iberia Madon na 





Via pirito 


Mea dezerto nivoza 
havas nek aquo nek sablo 
nek ulo tushebla 

pri quo me povus skribar. 
E do me naracas 

la flugi sen uceli 

la pazi sen pedi 

Pirisi sen kolori 

en mea libro 

sen pagini. 

En la centro di mea universo 
brilas obskure 

tua spirito avara 

qua lumizas 

per sua sentimenti 

omna kozi neexistanta 
jacanta 

en mea sonji deziroza. 

E ta omna kozi 


fixa e senmova 


jiras 

cirkum ol 

inundite 

da la nigra lumo 

e montrante 

en omna direcioni 

sua trista joyo. 

Mea guturo durstanta 
drinkadas 

la pluvo sika 

falanta 

de la dansanta nubi 
di tua spirito, 

e mea okuli melankolioza 
pasas sua tempo 
lektante 

sur olu 

la vorti sen literi 
skribita 


da tua manui. 


Tiberio Madonna 


Ek uti de ombre e guli de lume: 


Su e me 





Tua okuli kis le mea: 
kolorizas li umbrea, 
mea okuli kis le tua: 


kolorizas li hel-blua, 


e la kisi, per flugar, 


ir en l’anmi su kushar. 


TV: Maden na 


Marte 


Kande venas la printempo 
tote plugayesk la tempo 
e la violi naskas frua 


sub la hela cielo blua. 






vo sub la suno 
til sur la luno 
ma pluveskas, marto es fola: 


chanj en un minuto sola; 


pluvas, pluvas totsubite 


e me standas parbalnite! 


I Madon na (8yara) 


PRINTEMPO 


Unesma di aprilo! Nur tri monati plusa. Ica esis un de la 
maxim bela matini di la yaro. Me esis kontenta, en la skolo, pro ke 
Coretti dicabis a me iror posmorge vidar arivar la Rejulo, kun lua 
patro, qua konocas il, e pro ke mea matro promisabis a me duktor 
me sama-die vizitar l’infanto-gardeyo di Korso Valdocco. Me esis 
kontenta anke pro ke la masonisteto standas plu bone, e pro ke 
hiere vespere, pasante, l'instruktisto dicis a mea patro: — Il 
sucesas, il sucesas. — E pluse esis bela matino di printempo. De la 
fenestri di la skolo on vidis la cielo azurea, Parbori dil gardeno 
tote kovrita per butjoni, e la fenestri di la domi parapertita, kun la 
kesteti e la vazi ja verdeskanta. L”instruktisto ne ridis, nam il 
nultempe ridas, ma esis bonhumoroza, tante ke preske ne plus 
aparis ta rugo rekta meze di lua fronto; ed il explikis problemo 
per skribar sur la skol-tabelo, jokante. Ed esis videbla ke lu sentas 
plezuro en respirar l'aero di la gardeno qua venas tra la fenestri 
apertita, plena de bona odoro fresha di tero e di foli, qua 
pensigas promenadi en ruro. Dum ke il explikis, audesis en apuda 
strado ferlaboristo batanta sur amboso, ed en Pavana domo 
muliero kantanta por dormigar infanto: fore, en la kazerno 
Cernaia, on sonigis la trumpeti. Omni semblis kontenta, mem 
Stardi. Ye certena instanto la ferlaboristo komencis batar plu 
forte, la muliero kantar plu laute. L’instruktisto interruptis su ed 
askolteskis. Pose lu dicis lente, regardante tra la fenestro: — La 
cielo qua ridetas, matro qua kantas, honestulo qua laboras, pueri 
qui studias: yen kozi bela. — Kande ni ekiris la lernochambro, ni 

vidis ke anke omna ceteri esis gaya; omni marchis en rango 
batante la pedi forte e kantetante, quale dum la dio ante vakanco 
quar-dia; Pinstruktistini jokis; ita kun la plumo reda saltetis dop 
sua infanti quale skolaneto; la parenti di la pueri interkonversis 
ridante, e la matro di Crossi, la herbisto, havis en la korbi tanta 
buketi de violi, ke li plenigis per parfumo la tota chambrego. Me 
nultempe sentis tam multa kontenteso kam icamatine vidante mea 
matro qua vartis me en la strado. E me dicis lo ad el itante vers lu: 
— Me esas kontenta: quon povas esar to quo igas me tante 
kontenta camatine? — E mea matro respondis a me ridetante ke lo 
esas la bela sezono e la bona koncienco. 


Ek Cuore da Edmondo De Amicis 
Tradukita del Italiana da Tiberio Madonna 





MEA INSTRUKTISTINO 
DIL UNESMA KLASO SUPERIORA 


Mea instruktistino satisfacis la promiso, el venis hodie a mea 
domo, en Pinstanto kande me esis ekironta kun mea matro, por 
portar linjaro a muliero povra, rekomendita da la Gazzetta [nomo 
di jurnalo]. Dum un yaro ni ne plus vidabis el en nia domo. Ni 
omna aceptis el joyoze. Lu esas sempre elta, mikra, kun sua velo 
verda cirkum la chapelo, vestizita sensorge e pektita male, nam el 
ne havas tempo atanjar su; ma kelke plu deskolorizita kam 
pasinta-yare, kun kelka haro blanka, e tusas sempre. Mea matro 
dicis lo ad el: — E ka la saneso, kar instruktisto? Vu ne sotgas vu 
sat multe! — He, lo ne importas, — el respondis, kun sua rideto 
gaya e samtempe melankolioza. — Vu parolas tro laute, — mea 
matro adjuntis, — vu penas tro multe pri vua pueri. — Lo es vera; 
on sempre audas lua voco; me memoras la tempo kande me 
frequentis la skolo che lu; el parolas sempre, parolas por ke la 
pueri ne distraktesez, e sidas mem ne dum un instanto. Me esis ya 
certa ke lu venos, nam lu nultempe oblivias sua skolani; lu 
memoras lia nomi dum yari; en la di dil exameno monatala, lu 
kuras questionar la direktisto quanta puntin li recevis; elu vartas li 
che Pekireyo, ed igas li montrar ad el la kompozuri por vidar ka li 
progresis; e multi venas ankote por renkontrar lu de la skolo 
sekundara, qui ja havas longa pantalono e horlojo. Hodie lu 
retrovenis tote anhelanta de la piktureyo, adube lu duktabis sua 
pueri, quale en la yari pasinta, nam omna-jovdie lu duktis li omna 
a muzeo, ed explikis omna kozo. Kompatinda instruktisto, el esas 


JUI 


magreskinta pluse. Ma el esas sempre vivaca, agitas su kande el 
parolas pri sua skolo. Lu volis rividar la lito ube lu vidis me tre 
malada du yari ante nun, e qua nun esas di mea fratulo; el regardis 
ol longe e ne povis parolar. Lu mustis forirar frue por irar vizitar 
puerulo di sua klaso, filio di selifisto, malada de rubeolo, e pluse 
elu havis pako de pagini korektigenda, laboro facenda dum la tota 
vespero, e devis ankore donar leciono privata pri aritmetiko a 
butikistino, ante la nokto. — Nu, Enrico, — el dicis a me, forirante, 
— ka tu ankore amas tua instruktistino, nun kande tu solvas la 
problemi desfacila e facas la kompozuri longa? — El kisis me, dicis 
pluse a me del fundo dil eskalero: — Ne obliviez me, he, Enrico! — 
Ho mea bona instruktisto, nultempe, nultempe me oblivios tu. 
Mem kande me esos adulta, me ankore memoros tu ed iros 
renkontrar tu inter tua pueri; ed irgekande me pasos apud skolo 
ed audos la voco di instruktistino, semblos a me audar tua voco, e 
ripensos pri la du yari quin me pasis en tua skolo, ube me lernis 
tanta kozi, ube me vidis tu, ye tanta foyi, malada e fatigita, ma 
sempre sorgoza, sempre indulganta, ne-tranquila kande ulu aquiris 
mala kustumo di la fingri en skribar, tremanta kande l’inspektisti 
questionadis ni, felica kande ni facis bona figuro, bona sempre ed 
amoza quale matro. Nultempe, nultempe me oblivios tu, mea 
instruktisto. 


Ek Cuore da Edmondo De Amicis 
Tradukita del Italiana da Tiberio Madonna 


EZ 


LT haiku pri tempal 


Azale-flori 


en la burgo, e l’blanka 
rizo koquita 


A cLA = a JUN DRO 





Suflas la vento: 
forte su ten dil rovo 


la burjoneti 


DIO (Llejima Onitsura 


Inter florifant 
persikieri, l’unesma 


cerizier-floro 


Matine OBaskó 


Fine, la strado 


proximesk al parfumo 
krategi floroz DIO 
@ Yesa DB, 


DIA 77) 





La templo-klosho 
tacas, ma ankor la sono 


ekir la flori 
Matsuo Basi 

Amasigita 
por fairo, la fashino 


burjonifeskas 


A, SA) 
Ngawa E 


Kolori tenua 
en la matin-nebulo 


nur kamelii 


Y 7, 
Mizuhara ud vi 


Ho, ica mondo! 
Mem la papiliono 


es laborplena 


Ù = 


La kato vekas 
e vekinte ocitas; 


pose, l’amoro 


ĈU = 
Keat ayashi Isa 
ø 


Papilioni - 
en voyo di puerino 


avan e dop el 


Chi e e 

Printempo arivas. 


Ank en la monto sennom. 
Nebulo hela. 


Matsuo Bashkë 


Pluvo printempal - 
ya nuntempe la kozi 


diven splendida 


Ancien lageto 
rano plunjas adibe 


aqual bruiso 


L Bash 


Printempal brizi - 


inter verda hordei 
l’aquo kristal-son 


Sbokedo 


Sur la grand klosho 
pozinte su por dormar 


ha! papiliono 
g CLA Puson 

Vespere brilas 
la ventro di la truti 
en l’aquo basa 


Ujima Onitswra 


En la gardeno 
desklozas su kandide 


la kamelio 


Ujima Onitsra DIO 
Kun l'ucel-ali 


lumoz de la printempo 


subit amoro 
Miura Chera 


Intermixesas 
en la pluvo printempal 


lago e rivero 


Q Jesa OBuso 2 





LI 


Sur sabla plajo 
traci: long es la jorno 


di la printempo 


Maacha Ahihi 


Tradukita da Devio ta 

Catazo 


Ni vivez, mea Lesbia, e ni amorez, 
e la reprimandin dal oldi tro severa, 


olin omna, ni evaluez ye un centimo. 


La suni povas su kushar e riaparar: 
ma ni, kande desapar unfoye la kurta lumo, 


devas dormar un nokto perpetua. 


Donez a me mil kisi, pose cent, 
pose mil plusa, pose duesmafoye cent, 


seque kontinue plusa mil, seque cent. 


Pose, kande ni facabos multa mili, 
ni kunmixos oli, por ke ni ne savez, 
o ke nula malo povez envidiar, 


savante ke esas tanta kisi. 


Ek Gatulli C)ĥenendis Liber 
da Carius Valerius Catullus 


Tradukita de la Latina da Ihm Mai enna 

Ja vetere dil anme 


(Poemo originale kompozita en Interlingua) 


Tu dic a me: 
haltez e sentez 
qua es la vetero 


qua regnas tua anmo? 


Ka pezoza guti de pluvo 
fal al tekti deplorata? 
Ka furioza venti di tempesto 


arachas la branchi di la birki? 


O ka forsan frosto jaceskis 
sur agri mortonta 
e transformis folii vivanta 


a mikra skulturi mineral? 


Ka forsan cunamio de nesaneso 
inundis plaji de desespero 

por dronar mulieri, viri ed infanti, 
bestii, planti, parki e kasteli, 


omno quo esis importanta? 


Mares 


No, me respondas: 
la pasinto es pasinta 
auroro nova lumas adsur me 


e la printempo benedikas mea pazi 


Nia propra stelo proxima 
transformis la glacio ad aquo 
la tempesto kalmeskis 


e sur l’abieto sonas kolombo 


La herbo rianimis la tereno steril 
e la roso seren di la jornesko 
vaporeskas tranquile omna-matine 


e plenigas l’agri per aromi fresh 


La birki kreskigas nova burjoni 


fertiligita per espero ed optimismo 


e la pluvo vivoziganta di la printempo 


benedikesas dal suno e dal cielarko 


enter 


(tradukita da Tiberio Madonna) 

E yen a vi l’originalo: 


[EZ tempere del anima 


Tu dice a me: 
arresta te e senti 
qual es le tempore 


que regna in tu anima? 


Esque grave guttas de pluvia 
cade al tectos deplorate? 
Esque furiose ventos de tempesta 


avelle le brancas del betulas? 


No, io responde: 
le passato ha passate 
un aurora nove luce sur me 


e le primavera benedice mi passos 


Nostre proprie stella proxime 
ha transformate le glacie ad aqua 
le tempesta se ha calmate 


e sur le abiete sona un columba 


O forsan gelatura se ha jacite Le herba ha reanimate le terreno sterile 


sur campos moribunde e le rore seren del alba 
e transformate folios vivente evapora placidemente omne matino 
a parve sculpturas mineral? e plena le campos con aromas fresc 
Forsan un tsunami de insanitate Le betulas face crescer nove buttones 
ha inundate plagias de despero fertilisate con spero e optimismo 
pro necar feminas, viros e infantes, e le pluvia vitalisante del primavera 
animales, plantas, parcos e castellos, es benedicte del sol e del iris 


toto lo que esseva importante? 


Ek Demas e pensata 


da Marcus Heri ter 

Che “domeno tra la yare Š 


(...) La lakrimi 

quin me pluvigis 

pro perdir 

mea blanka trezoro 
konfundesis 

kun la pluvo di aprilo 
kun la grizo dil nubi 
qua parkovris mea cielo. 
Ma mea amiko 

mayo 

sucesis 

obliviigar da me 

la perdita blanko 

per sua kolori 

la kolori di sua flori 
la flori di sua gardeni. 
E ta kolori briladis 
hela, vivoza 


per la lumo di la suno 





quan me kredis povar prenor. (...) 


Ek (enui 
da Tiberio Madonna 

DE LA GENEZO DI LA BIBLO: 
LA PROBO DA DEO AD ABRAHAM 


22. Pos ta eventaji Deo probis Abraham, e dicis ad il: 
Abraham! Ed ilca respondis: Yen me. Ed il dicis: Prenez tua filio 
Isaak, tua sola filio, quan tu amas, ed irez en la lando Moria, ed 
ofrez lu ibe kom bruldonaco sur un de la monti, quan me 
montros a tu. Ed Abraham staceskis fru-matine e selizis sua asno 
e prenis kun su sua du yuna servisti e sua filio Isaak; ed il hakis 
ligno por bruldonaco, e staceskis ed iris a ta loko, pri qua dicabis 
ad il Deo. En la triesma dio Abraham levis sua okuli e temarkis 
ke la loko esas proxima. Ed Abraham dicis a sua yuna servisti: 
Restez hike kun Pasno, e me e la puero iros ad-ibe, e ni adoros 
Deo e rivenos a vi. Ed Abraham prenis la ligno por la bruldonaco 
e pozis ol sur sua filio Isaak, ed il prenis en sua manuo la fairo e la 
kultelo; e la du kune ekiris. Ed Isaak dicis a sua patro Abraham: 
Mea patro! Ed ilca respondis: Yen me, mea filio. Ed il dicis: Yen 
la fairo e la ligno, ma ube esas l’agnelo por la bruldonaco? Ed 
Abraham dicis: Deo furnisos l’agnelo por la bruldonaco, mea 
filio. E kune li iris adavane. E li arivis en la loko, pri qua dicis ad 
il Deo; ed Abraham konstruktis ibe altaro e sutpozis la ligno, e 
kordizis sua filio Isaak e pozis lu sur l’altaro, sur la ligno. Ed 
Abraham extensis sua manuo e prenis la kultelo, por ocidar sua 
filo. E PAnjelo dil Sinioro advokis lu de la cielo, dicante: 
Abraham, Abraham! Ed il respondis: Yen me. E l’Anjelo dicis: 
Ne extensez tua manuo vers la puero, e facez nulo ad il; nam nun 
me savas ke tu timas Deo e ke tu ne retenis de me tua unika filio. 


"Tradukita da David Kennard 
Ail 


DEL EVANGELIO: 
LA REZUREKTO DI IESU KRISTO 


Del Evangelio segun Mattbaens (28,1-10) 


Pos la Sabato, jorneske dil unesma dio di la semano, Maria 
Magdalena e l’altra Maria iris vidar la tombo. Yen ke lore eventis 
forta tertremo; nam Anjelo dil Sinioro, decensinta de la cielo, 
venis renversar la stono, e sideskis sut olu. Lua aspekto esis qual 
la fulguro, e lua vesto esis blankega qual la nivuro. Pro la granda 
pavoro quan eli haveskis pri lu, li trublegesis en la regardi e restis 
paralizita. Ma PAnjelo komencis dicar a la mulieri: “Vi ne timez; 
nam me savas ke vi serchas ta lesu, qua esis krucagata. Il ne esas 
hike! Il esas rezurektinta, quale il dicabis; venez vidar la loko ube 
la Sinioro pozesabis. E rapide, irez dicar ad ilua dicipuli ke il 
rezurektis de la mortinti; e ke il preiras li a Galilaea: ibe vi vidos 
ilu; yen, me dicis lo a vi”. Ed elti, ekirinte rapide la tombo, kun 
timo e kun granda joyo, kuris donar la novajo ad ilua dicipuli. Yen 
ke lore Iesu prezenteskis ad eli e dicis: “Saluto!” Ed eli 
proximeskis ad ilu, embracis lua pedi ed adoris lu. Lore Iesu dicis 
a ib A etime inez cal amnineez a mea fui koli teza Gralilacas 
ibe li vidos me”. 


Tradukita da Tiberio Madonna 

[E espero dil Idisti 


Idala versiono di la himno Esperantala “LA ESPERO” 


A la mondo venis nova sento, 
Tra la mondo iras forta voko; 
E per lali di lejera vento 


Nun de loko flugez ol a loko. 


Ne ad espado sango-deziranta 
Ol atraktas la homal familio: 
A la mondo eterne militanta 


Ol promisas amikal koncilio. 


Sub la santa signo dil espero 
Kolektesas paco-batalianti, 
E rapide kreskas la afero 


Per laboro di la esperanti. 

Forte stacas muri de yarmili 
Inter la populi separita; 
Ma dissaltos l’obstinem barili, 


Dal sant amo omni frakasita. 


Sur linguala neutra fundamento, 
Interkomprenante en la mondo, 
La populi facos en konsento 


Un grandega familiara rondo. 


Nia diligenta kolegaro 
En labor’ pacal ne fatigesos, 
Til ke la bel sonjo dil homaro 


Por eterna graco realigesos. 


Texto originala “(a espera” 
da Ludwik Déat amen hof 


Merslono en ldo da Sha T 

Santa Lucia 


Hike surmare bril l’astro ek arjento, 
kalm esas londi, favor la vento. 
He! Venez ad ajil barketo nia! 


Santa Lucia, Santa Lucia! 


Kun ca zefiro, nun, tale jentila, 
qual pasajeto bel e tranquila! 
Do venez por juar tureto via! 


Santa Lucia, Santa Lucia! 


Ho! Dolca Napoli, sulo beata, 
ube ridetas naturo amata, 
tu es harmonio hiera e cadia! 


Santa Lucia, Santa Lucia! 


Pro quo tardesas vi? Ica-vespere 
aero pura suflas lejere. 
He! Venez ad ajil barketo nia! 


Santa Lucia, Santa Lucia! 


Texto original da Teodoro Cottrau 


Tradukuro Idal da eric Max enna 

CHE LA LINGUIFERIO 


Me prizas uladie promenar, lente traitar la stradi dil urbo, 
vidar la domi, la placi, la veturi, la homi... Hiere, dum vagar, 
anciena domego atraktis mea atenco ed ecitis mea kuriozeso. Me 
haltis e mea regardo falis sur plako fixigita proxim la en-iro dil 
edifico. La literi esis kelke efacita, ma on povis lektar: 


Linguiferio Bab 
- Bonvenez! - 


Ek Pinternaji venis bruiso infernatra de mashini, krii, ridadi 
ed imperi. Ta-instante, la chefulo ipsa aparis. Lu esis alta-statura, 
magra, bonvolanta homo, qua salutis me per joyoza “bon-jorno!” 
ed invitis me en-irar. 


— En-irez, me pregas. Ka vu interesesas pri ula linguo, 
partikulare? Hike vu trovos omno quon vu bezonas. Omna 
linguifisto esas bonvenanta. En-irez e produktez linguo, segun 


vua inspireso, prefero o gusto. 
Me restis impresita: 
— Kato es posibla? Ka ni bezonas produktar lingui? 


— En-irez, en-irez, me pregas... Yes! Yes! L'imaginado esas la 
limito. Hike, itgu povas selektar idiomo, fasonar olu segunvole e 
balde ek-irar portante nova linguo. 

— Ka nova linguo? 


= Ni, nenova exakte ma = el asistis ET 
Akompanez me! Probez! 


Me por poka tempo en-iris la linguiferio, nur por plu bone 
vidar la Babylonatra agiteso di homi, komputori, mashini... 


— Ma, por quo li produktas nova lingui? 
La magrulo regardis me ridetante: 


— Funde - il dicis — li serchas... li probas developar linguo... 
perfekta! 


Esis afishi pri lingui, naturala, artificala, omnalatere atachita a 
la parieti. Plur amatora linguiferi proximeskis, kun broshuti, 
paperuyi, propagandili, en lia manui. Uli parolis per lia linguo 
inventita, altri montris lerno-libri freshe imprimita. Omni preske 
samtempe inter-parolis e inter-diskutis, pri la defekti e qualesi di 
lia lingui. Li questionis, ka me ad-portis ula novajo, o quala 
linguon me intencas studiar e modifikar. Ma kande me dicis a li ke 


me ne esas interesata, li unope foriris kelke deceptita. 


Dum ta poka instanti me balde aperceptabis ke la plura lingui 
ibe ofrata nur esas ulsorta “varietato” di poka e konocata lingui 
nomizita “artificala”. 


La direktero konfirmis mea impreseso: 


— La baza-lingui esas poka e, ad-vere, nia klientaro ambicias 
mastreso pri la afero, ma nur sucesas ulfoye modifikar, ulfoye 


Zi) 


alterar, hike, ibe, kelk aspekti di lingui quin, en la pasinto, vera saji 
e mastri vere kovis. Uli volas simpligar la pronomi, altri modifikar 
la verbala konjugado. Ici vizas cettena prepozicioni, iti la 
konjuncioni... Forsan — qua savas? — meze di ta centi, ta mili, ulo 
fine rezultos. Li esas quaze linguala alkemiisti, okupata pri la 
serchado di la Linguo, la petro filozofala kapabla transformar ta 
kruda materio, ta metali vulgara ad oro... la linguo perfekta. 


Ma, subite, omno desaparis. Me vekis. La promenado, la 
urbo, la linguiferio, esabis sonjo. 


Herder Sa 


ep la ı fenestro 


Me esas hike 
dop la fenestro dum ke 
la nevo falas. 
Esas me ipsa 
ta qua jus ekpulsis lu 
tra la fenestro. 
E nun lu klamas 
dum faladar adinfre: 


“Helpo! Heeeelpoooo!”... BAM! 
Tiberio Madonna 

DIALOGO 


- Hola, Dana! 

- Hola, Franz! 

- Me esas felica vidar tu! Quale tu standas? 

- Me standas tre bone, danko! Me vidas anke tu en bona stando! 
- Yes! Me prizentas a tu mea amiko Peter. 

- Bona vespero! Esas plezuro konoceskar vu. Me nomesas Dana. 
- Bona vespero! Anke pot me esas plezuro. Vu esas tre afabla. 

- Danko! Me esas kontoristino. Quala esas vua employeso? 

- Me esas ministo. 

- Ho! To esas tre interesiva! Vu agas importanta laboro! 

- Danko! Me labotas harde! 

- Do vu esas laudinda pro vua laboro harda! 

- Omna-die me komencas laborar ye 6 kloki matine. 

- Ka vere? Me ne savis ke to esas tante harda. 

- Yes, e kelka-foye en nia laboreyo on desfacile respiras. 


- Ha! Me povas imaginar lo! Kun tala problemi e tala diskuti! 

- En realeso ni tre poke diskutas. Ni laboras longe ma profitoze: 
omna-die ni ektiras multa bona kozi! 


- Ho! Vi esas tre brava e habila! Me laudas vi pro via kapableso! 
- Danko! 


- Do via laboro esas tre produktiva e vi esas obtenanta multa 
frukti, ka ne? 


- Yes, vu esas ĵusta. 

- Me esas felica saveskar lo! To esas tre importanta por nia lando! 
- He! Ne exajerez! 

- Yes! Ne desapreciez via importanteso! 

- Vu esas tre jentila! 

- Vi meritas lo! 


- Ho, danko! To esas bela kontentigo tre agreabla, nun, por me, 
precipue pro ke dum la pasinta yaro ni ne obtenabis multa 
rezultaji. 


- Yes, me savas lo! Pro to me esas felica audar pri la bona rezultaji 


nuna! 
- Ho, ka vu savis lo? Ka vu esas informita pri nia aferi? 


- Certe! Qua ne esas interesata da via aferi? 

- Ho! To surprizas me, e me saveskas lo kun plezuro! Esas 
kurajiganta savar ke la homi esas interesata da nia laboro ed 
aprecias ol, precipue pro ke ni agas laboro tante danjeroza. 


- He? Kad esas anke danjeri en via laboro? 


- Certe! La precipua danjero esas la stoni: ni povas esar frapata da 
oli, mem submersata! 


- No! Me ne povas kredar lo! Ka vere? 
- Certel 


- Hoo! Me ne savis ke vi asumas risko tante grava! Vi bezonas 
efikiva moyeno por via sekureso! 


- Yes, vu esas justa. Ni havas helmeti por nia kapi, ma oli esas nur 
por evitar gravaji: oli ne sempre esas suficanta. 


- Hoooo! To esas teroriganta! Vi esas koaktata metar helmeti por 
ne vundesar kande vi ekiras via laboreyo, ed oli mem ne sempre 
suficas! 


- Ne nur kande ni ekiras, ma anke kande ni esas en nia laboreyo. 


- Haaaal To esas tre teroriganta! Ka la civitani esas tante 
deskontenta ke li mem volas stonagar vi?!?! 


- He? 
- ... E ka li sucesas enirar la guvernerio por probar ocidar vi??!! 


- Ma... quon...? 


Si 


- Pro quo vu duras laborar kom ministro se esas tante multa 
atentemi?! 


- Ho! Ha ha ha ha! Ma quon vu komprenis? Me esas ministo, ne 
ministro! 


Ek Fantastikaĵi 
da Tiberio Madonna 


ENIGMATO: 
LA LIFTO 


Ula viro habitas en la duadekesma etajo di ciel-skrapero. 


Omnamatine il ekiras sua apartamento, eniras la lifto en sua 
etajo, decensas a la ter-etajo ed iras laborar. 


Retrovenante a sua domo, il eniras la lifto en la ter-etajo ma 
ekiras ol sempre en la kinesma etajo, e duras acensar til la 
duadekesma pede, per eskalero, omnadie. 

La lifto funcionas bonege ed il preferus uzar ol vice acensar 
per eskalero. 


Do pro quo il agas lo? 


Solvo dil enigmato di la preiranta numero 


Esas suficanta ektirar nur un buleto, kondicione ke on agas 
lo ek la buxo ube esas skribita BN. Se, exemple, la buleto ektirita 
esas blanka, quoniam ni savas ke certe l’etiketo es eroroza, la 
kontenajo di ta buxo esas necese BB. La buxo signizita per BB do 
kontenas du buleti nigta, e mustos recevar la kovrilo NN, e la 
buxo signizita per NN kontenas un buleto nigra ed un blanka, e 
do mustas recevar la kovrilo BN. 


Se la buleto ektirita esas nigta, on agas analoga rezono. 


Solvo dil enigmato “LA LIFTO” 


Pro ke il ne esas sat alta por atingar per la fingri la butono 
por la duadekesma etajo! 

RECEPTO: 
LA PASTIERA 


La pastiera, la kuko Napoli-ana qua esas tradicione por 
Pasko, esas quala himno a la printempo, al unesma suno, al odoro 
di oranjoflori qua en ica periodo plenigas la citruseyi di la litoro. 
La senco rituala di danko a la naturo es emfazata dal uzo di la 
frumento, Pingrediento baza, en lua stando naturala; ovi, lakto, 
ricotta (selakto-koagulajo, Angle buttermilk curd) esas plusa 
ingredienti. 


Multa yari ante nun on manjis ol nur ye Pasko, nam dum la 
cetero di la yaro esis tre desfacila trovar la frumento moligita e 
l'aquo di oranjoflori. Nun la famo di la pastiera transpasis la limiti 
di Kampania, e la kuko, en buxi, voyajas tra la tota mondo a 
nutrar la nostalgio di Napoli-ani ekmigrita qui serchas en lua 
saporo ed en lua parfumo la rimemoro di la yari pasinta e di la 
fora patrio. Samtempe divenis plu facila povar preparar ol en la 
tota yaro, nam la frumento povas trovesar ja koquita, en buxo, e 
l’aquo di flori esas preske sempre disponebla en la butiki. 


Ingredienti por la pasto: 


600 grami de farino, 
300 grami de sukro, 
300 grami de butro, 
6 viteli. 

Dispozez la farino e la sukro ringatre sur la labor-plano, ed 
en la mezo varsez la butro moligita per fairo e la viteli. Mixez 
bone l'ingredienti, ma sen laborar tro longe la pasto: quik kande 
olu esos homogena, facez sfero ek ol, envelopez ol en folio ek 
aluminio od en tuko e pozez ol aden frigorizilo od altra loko 
koldeta, lasante ol ibe adminime dum mi-hoto. Pose vi extensos 
ol per ligno-rulilo farinizita, sur formo-papero, igante la pasto 


poke plu dina kam mi-centimetro. 






Ingredienti por la plenigivo: 


100 grami de frumento, 
500 grami de ricotta, 

3 kulieredi de farino, 
mi-litro de lakto, 

9 ovi, 


aquo di oranjoflori, Dangolloro = Fologvaĵjnno 


500 grami de sukro, l 
kulieredo de butro, da Merande Hardin 


150 grami de kandiigita frukti (sheli di cedrato ed oranjo). 


Koquez la frumento kovrita per aquo kun la kulieredo de 
butro dum du hori e preparez la kremo per tri viteli, mi-litro de 
lakto, 3 kulieredi de sukro e 3 kulieredi de farino. Sivagez o 
quirlez la ricotta e mixez kun olu la sukro restinta, la viteli di la 
cetera ovi, laquo di flori, la frukti kandiigita, la kremo e, ultime, 


l’albumeni quirlita nivuratre. 


Extensez du triimi de la pasto e futerizez la tartuyo, en qua vi 
pozos la plenigivo. La parto supra di ca kuko, vice esar komplete 
klozata, devas esar shitmata per bendi ek pasto latja cirkume de 

du centimetri krucumata a greto. Pos larjigar la pasto, taliez olu 
formacante ta bendi e pozez oli antee en una direciono, lasante 
inter l'una e l’altra cirkume tri centimetri de disto, pose en l’altra 
direciono, en maniero ke rombi ek plenigivo restez videbla. Pozez 
la kompozuro aden forno ja pasable varma e lasez ol bakesar dum 
40-45 minuti se vi facabos pastiera basa (de 3-4 centimetri), o 
dum preske un horo se la pastiera esos alta (de 5-6 centimetri). 
Extinginte la forno, lasez la kuko koldeskar ektirinte ol se 
tushante lu en la centro per fingri vi sentos lu sika; lasez lu 
koldeskar en la forno se lu ankore esos kelke mola. La pastiera, 
irgakaze, devas ne esar tro sika. Kande ol esos kolda, kovrez olu 
per pulvera sukro; esas preferinda manjar olu sequanta-die, ed ol 
duras mem dum diversa dii. Olu pluboneskos en la tempo. 


Vittorio Gleijeses 
"Tradukita del Italiana da Tiberio Madonna 





ESPRITOZAJI 


“He, yuno, hike peskar esas interdiktita: me devas donar 

amendo a tu!”” dicas la gardisto a Jimmy. 
“Ma, sioro, me ne esas peskanta!” respondas Jimmy. 


“Ka vere? E pro quo tu havas pesko-filo, angelo e vermo?” 


“Hem... la fakto esas ke... me esas docanta a la vermo 
natar.” 


“Ha, me komprenas; ma irgakaze me donas a tu amendo.” 
> 2 g 
“Pro quo?” 


“Pro ke tua vermo balnas nuda.” 


La sekretariino di la direktisto di importanta firmo: 


“Doktoro, vua spozino dicas ka vu voluntas venar al 
telefonilo.” 


“Ka elu dicis ka me «voluntas»?” 


“Yes, doktoro.” 


“Do pasigez el a me, siorino. Certe el ne esas mea spozino.” 


o 


Ula direktisto di banko prizis donar a su respektindeso 
simulante importanta konversi telefonala irgekande ilu havis ula 
kliento avan su. Uladie, quik kande il vidis nekonocato enirar, il 
prenis la telefonilo e, quale sempre, komencis parolar: 


“He?... Ha, bona jotno, sioro ministro! Esas plezuro audar 
vu itere... Quon vu dicas?... Ka ni interrenkontrez por 
dejuno?... Lo es neposibla, sioro ministro... Quale vu savas, me 
devas dejunar kun Pambasadisto... Ka vu questionas ka me povas 
desfacar ica obligo?... Ka vua invito esas plu importanta?... Me 
vidos quon me povas facat, ma me povas promisas nulo a vu... 
Me telefonos a vu pos kelka tempo por informar vu.” 


Turnante su a la nekonocato avan su, il dicis: “Quon vu 
EE) 
deziras, yunulo? 


“Me esas teknikisto di la Telecom. Me devas reparar a vu la 
telefonilo, on dicis a me ke ol ne funcionas.” 


Naufrajinti. 


“Ka ni esas tre fora de la tero?” yunino questionas navisto 


atachita a ligno di la navo dum naufrajo. 


“Ni esas ye duima milio cirkume.” 

“Ye qua latero? Me ne vidas ol.” 


“Sub ni. Me jus jetis la sondilo.” 


Patro dicas a filio: 


“Me timas ke balde o tarde l’instruktisto aperceptos ke me 
facas la taski skolala a tu.” 


“Papa, sincere me kredas ke lu ja savas lo. Hiere il dicis a me 
ke semblas a lu neposibla ke me sola povas facar tanta erori.” 


Jimmy lektas sur la jurnalo: “EGARITA LA FAMOZA 
SPELEOLOGIISTO ROY VERNER”. Quik, kuriozeskinta, il 
questionas: 


“Papa, quo esas speleologiisto?”” 
“Me ne savas lo, serchez lu en la dicionario.” 


“Ka tu kredas ke lu povas irit adibe?” 

En strado, yuna jurnal-vendisto klamas la niuzo di la dio: 


“Nekredebla! Quaradek-e-ok personi fraudita en un sola 


dio!” 
“Y uno, donez a me jurnalo.” 


“Nekredebla! Quaradek-e-non personi fraudita en un sola 


dio!” 


“Pro quo tu drinkas tante?” 
“Por obliviar.” 
“Obliviar quo?” 


“Me ne savas lo, me ne memoras.” 





Apurimac 
"Tradukita da Tiberio Madonna 

L’AMO SEGUN WIKIPEDIA 


L'amo esas sentimento intensa e profunda, afeciono, 
simpatio ed adhero vers persono, bestio, kozo o vers koncepto, 
idealo. O lu povas esar definata, de altra vidpunto (ciencala), 
impulso di nia sensi qua pulsas ni vers determinita persono. 


Kande lamo inter du homa enti aquiras karakterizivi 
referebla al romantikeso (sufro, ligeso, afeciono, pasiono anke 
korpala), olu definesas “amo romantika”, “amoro”, por distinges- 
ar del sentimento afeciona vers la membri di familio o vers altra 
enti homa, od anke inter homi e bestii domestika. La vorto azo 
esas uzata anke por definar l’intensa pasiono pri ulo (aktiveso, 
kozo), o kom formo di inklineso totala ad idealo, exemple 


spiritala o religiala. 


La gesto di la kunpartigo seninteresta di ulo propra kun altru 
esas kustume egardata kom gesto di amo. 


La vorto amo havas ampla signifiko, ol inkluzas komune la 


sequanta nuanci: 
e amo familiala, vers la familiani, la parenti; 
e amo por l'amiki, 
e amo por su ipsa; 
© amo romantika (amoro); 

e amo sexuala (egardata da uli esar plu multe instinto kam 
vera formo di amo); 


o amo Platonala, amo 

romantika T i 
(amoro) vers ulo | 
od ulu en olqua 

eventuala impliko 

korpala esas nur | 4 L 3» D 
moyeno por atingar | 

l'amo spiritala; | 


© amo karitatoza | 
(nomata anke boneso o | 
mizerikordio), impulso | 
helpar la indijanti, la 
hungranti, la bestii 
vundita, e c.; 


amo politikala o sociala, 
por la propra principi, 
la propra naciono 0 


patrio, la propra digneso, la propra honoro e la 
nedependo; 





amo ideala, por ulo abstrakta, qual ideo o skopo; 


amo di fido vers ento dea o Deo (nomata anke devoco). 

Psikologio 


Quankam esas karakteri komuna, la majoritato de la reakti o 
de la pulsadi dil amo esas subjektala e varias de individuo ad 


individuo; 











tamen esas, segun la 
majoritato de la psikologi e 
de kh ciencia l azi 
precipua en lamo inter enti 
homa: charmeso (od 
amoresko), atrakteso ed 
afeciono, kompozata da 
diversa elementi ed etapi. 


Generale, Pamo 
komencas en la fazo dil 
“charmeso”, forta en la 
pasiono ma febla en 

l’altra elementi. 
L'unesma pulsanto di 
ca fazo esas l’instinto 
sexuala; nam 
l’aspekto korpala, e plusa 
faktori, pleas rolo 
decidiganta en la selekto di 
posibla kompani. En ica 


fazo lamo esas nur 





materiala: on prizas la 
kompano en lua aparo korpala, en lua nura extereso. Olta qua 

komencas per la charmeso povas developesar ad un de la speci de 
amo maxim plena. 


Dum la tempo l’afeciono povas kreskar e la pasiono kotpala 
povas divenar min importanta, tamen mantenante l’equilibro baze 
di la relato. En ica fazo, nomata “atrakteso”, on judikas la 
kompano trans lua aspekto, on evaluas diversa faktori quala lua 
kulturo, lua valori. En ica fazo, do, on prizas la kompano en lua 
pura interneso. 


En la fazo dil “afeciono”, la persono koncentras su nur en la 
kompano e la fideleso aquiras 
importo. On ja prizas la kompano 
en lu ipsa, en maniero plena e 
kompleta, forta de la du fazi 
preiranta ma nun koncianta sua 
tota irado interna. Nun on amas 





ne plus karakterizivi determinita, 
sive materiala sive spiritala, ma on 
amas la persono Low tala. 


Quankam la homi generale 
ne esas sexuale monogama, on 


opinionas tamen ke li esas 





emocale monogama: li povas 

amorar (romantike amat) nur un persono en un tempo. Kande 
persono kundividas amoro kun altra dum longa periodo de 
tempo, lu developas “afeciono” sempre plu forta vers l’altra 
individuo. 

Koncerne Peventuala prezenteso di filii, segun recenta teorii 
ciencala pri l'amo, ita transitado del atrakteso al afeciono eventas 
en cirkume 30 monati: la tempo kompletigar gravideso e sorgar la 
frua infanteso di la filio. Pos ita periodo la pasiono diminutas, 
chanjante lamo de amo romantika a simpla plezuro en Pesar 
kune. Ita lasta fazo duras de 10 a 15 yari: til ke la filii atingas 
Padoleco o plu tarde (kun varii konsiderinda de kulturo a kulturo). 


Maxim ofte relato qua fondesas sur plura faktori (afeciono, 
estimo, komuna interesesi, atrakteso sexuala) havas plu multa 
posiblesi di suceso kam ula fondata nur sur Patrakteso sexuala. Ita 
“determinismo dil amo”, kun funciono nur a la sorgo dil infanto, 
blamesis da pluri, partikulare da la susteneri dil inteligenteso 


emocala. 


Lamo e la pavoro perdar la persono o la kozo amata 
akompanas ofte sentimento protektala e/o jaluzeso vers l’objekto 
di ta sentimento. En certena kazi lamo aquiras aspekti 
patologiala, kande ol esas la kauzo qua impedas la developo di 
vivo normala o Pelemento produktanta atacheso motboza. 


Arto 


La sentimento amo esas ofte la bazo di imspireso di la 
precipua manifestadi artala qual la muziko, la literaturo, Parti 


figurala e la cinematografado. 


Tradukita da Tiberio Madonna 

L’ERORI DI “IDO-SALUTO!” 


Kom unesma artiklo pri linguistiko, cafoye me rezolvis 
propozar a la lekteri listo de korektiguri, inspirita da la rubriko 
Kelka korektiguri di la forumo interretala Ido-Català-Occitan. Por ica 
laboro, me prenis hazarde numero di papera revuo, la duesma 
numero di la pasinta yaro di la revuo “Ido-Saluto! ”, redaktita da 
Doktoro Detlef Groth. 


Me trovis en ita numero, qua konsistas ek 24 pagini, 176 
erori, quin me listigas e provizas per korektiguri ed expliki hike 
sube: 


Pag. 2 


- nia movemento prezente developas tre sucesoze -> ... 
developas SU... 


- qui vivas en Berlin o la cirkondajo -> ... o la CIRKUMAJO 
[cirkondajo esas la kozo cirkondata, t. e. lo kontrea] 


- Plinius la seniora e la Vesuv -> .. e la VesuvIO / 
VesuvIUS 


- Quanta noviguri suportas la Germana linguo sen perdar 
komprenebleso? -> Quanta noviguriN.. [objekto ante la 
subjekto] 

Pag. 5 


- qui omna-semane unfoye renkontras en la domo di la 
sindikato Verdi =>... fenkontas LUNI EL ALTRI. 7 
renkontras RECIPROKE... / ... INTERrenkontras... 


- ek la cirkondajo di Berlin -> ek la CIRKUMAJO... 


- multa taski existas exemple en la atkivo -> .. en la 
arkivARo / ... en la arkivl ["arkivo" indikas singla dokumento] 


- ye nia ibea estaleyo -> ye nia ibA estaleyo ["ib-e" esas 
adverbo kun dezinenco -e, qua es supresata e remplasata da -a 
por la formaco di adjektivo] 


- .. parturis sua filiino... El nomizesas Samantha -> ... 


nomizesls 
Pag. 6 


(Artikleto de 9 linei da la chef-redaktero doktoro Detlef 
Groth) 


- Per la posiblaji di la nova medii la produkturo ed 
imprimiguro di Idala literaturo esos plu e plu facila -> Per la 
posiblaji di la nova medi [ka MOYENIP?] la PRODUKTO ed 
IMPRIMIGO di Idala literaturo esos SEMPRE plu facila [ne esas 
la rezultaji (kozi konkreta) dil agi ti qui esas facila (!), ma l'agi ipsa, 
do to esas eroro di logiko; la konstrukturo "plu e plu" esas 
Esperantala ("pli kaj pli")] 

- .. enhavas 145 pagini: plusa Esperantalajo por 
KONTENAS 


Pag. 7 
- desesparis -> desespEris 


- Duesma regardo revelis, ke ta ombri esis nur du sfinxi -> ... 
ke ta ombti esAs nur... 


- vidis vorti grabita en ta petro, vorti espelita per simboli 
nekonocata -> ... vorti SKRIBITA per simboli nekonocata [spelar 
signifikas lektar la vorti literope] 


- ulo qua semblis... -> ulo quO semblis... 
- dicis l'altro -> ... l'altrU / l'altrA 
- danko por via aquo -> danko PRO via aquo 


- klamis la uno... klamis l'altro -> klamis la unU / la unA... 
klamis l'altrU / l'altrA 


- la Valo dil Ultima Vereso -> ... VERAJO 
- la Ultima Vereso -> ... VERAJO 

- la una e sola Vereso -> ... VERAJO 
Pag. 8 


- ka ca vereso esas tante delikata... -» ... VERAJO... 

- La Ultima Vereso -> ... VERAJO [ca eroro esas prezenta 
entote 22foye en la pagino] 


- Qua blasfemas... ni destruktos -» TAN qua blasfemas... ni 
destruktos 


- la vera vizajo di realeso qua celas su dop la maskilo... -> ... 
di REALAJO... 


- me pregas humile, per l'espero di realigo -> .. KUN 


l'espero... 
- Revelez ta Una Certeso -> ... CERTAJO 
- ta Realeso Fundamental -> ta REALAJO... 


- Qua vu esas, ke vu questionas... -> Qua esas vu, QUA 


questionas... 


- Kad vereso povas esar reala vereso sen probar kontre 
dubito? -> ... sen probESar... 


- ta vereso divenos febla vakueso -> ... VAKUAJO 
Pag. 9 


- Germana avioni kune kun Italiana demolisis.. -> ... 
UNIONITE kun... 


[en la deskripto da doktoro D. Groth a la fotografuro: 
- Imituro dil famoza pentrajo -> ... dil famoza PIKTURO 


ube la tradukinto dil artiklo skribabis juste "pikturo"'] 

- .. sucesis certigar su helpo da Hitler e Mussolini -> ... 


sucesis certigar A su... 
Pag. 10 


- L'importeso dil urbo -> L'importo... / L'importanteso... 
['importar" esas netransitiva] 


- Pro la multa refujinti, qui ne esas nome registrigita... -> ... 
registrAGita... 


- la akurata nombro di la viktimi -> la preciza nombro... 
- por la Londona Times -> por la Londonana Times 


- l'informo pri la sistemala cindrigado di urbo per bomb- 
tapiso propagesis en la tota mondo. Talmaniere ta raporto pri la 
sistemala cindrigado di utbo per bomb-tapiso propagesis en la 
tota mondo. [Hike koncernesas ne erori gramatikala, ma 
perplexigiva repeto di frazo, revelanta neatenco e distrakteso di la 
chef-redaktero, qua kompreneble mustus kontrolar la texti, 
adminime lektar li] 


- desastro -> dizastro 


- Quik sua propagandisti inventis mentii -> Quik LUA 
propagandisti... ["SUA" indikas ento qua apartenas al subjekto di 
la frazo, e hike la subjekto esas la propagandisti, qui evidente ne 


apartenas a la propagandisti ipsa] 
- ... bruligis l'urbo -> ... brulis l'urbo 


- la ponto sub la rivero -> la ponto super la rivero 


50 


- pet la dubitema justifikuro -> per la dubitebla / dubitinda 
justifiko ["dubitema" havas signifiko aktiva, e hike ne esas la 
justifiko ta qua dubitas; "justifiko" e ne "justifikuro", nam 
justifikante on ne produktas ulo konkreta] 


Pag. 1 

- otganisanto -~ organiZanto 

- plu e plu klare -» sempre plu klare 
Pag. 12 


(Artiklo de 2 pagini - 12 e 13 - da la chef-redaktero doktoro 
Detlef Groth) 


- La retroveno dil animali quale la volfi o la linci... -> ... 


qualA... 
- ma depos multe yari -> ma depos multA yari 
- Dum la yari 2009 til 2012 -> Dum la yari DE 2009 til 2012 


- La mutonisti recevis pekunio por (!!!) la perdo di mutoni -> 
.. PRO la perdo di mutoni [adminime ni esperas ke on donis 
pekunio a la mutonisti ne por ke li perdez mutoni!] 


- La linco esis exterminesis -> La linco exterminesis / esis 
exterminata 


- en Suisia komencis 1971 la retroveno di linci -> en Suisia 
komencis EN / YE 1971... 

- la linci ne migras longa distanci -> ... ne migras TRA longa 
DISTI ["migrar" esas netransitiva, e do ne darfas havar objekto 
direta; "distanci" ne existas: existas la verbo "distar"] 


[en la deskripto al unesma fotografuro: 
- hejme -> heme] 
Pag. 13 


- ... ocidesis 1927 en la Kaukazo-montaro -> ... ocidesis EN 
DENIA 


- ... nur vivas inter gardo di la homi -> ... nur vivas EN gardo 
di la homi ["inter" implikas plura enti, e do postulas l'uzo di plura 
substantivi o di substantivo plurala, exemple: inter una kozo ed 
altra, od inter kozi] 


- 1924 de 56 vivinta bizoni nut restas 12 por la eduko -» EN 
1924 de 56 vivinta bizoni nur restls... 


- Ita grupo povas grandigor til 25 exempleri -> ... povas 
grandESKor... [divenor granda, e ne igor granda] 


[en la deskripto a la fotografuro: 
- Bizoni ofte repozigas (???) -> Bizoni ofte repozas] 
Pag. 14 


- dum noktala aciono -> dum noktala AGO / AGADO 
[aciono relatas la financo] 


52 


- "holocaust" -> holokausto 


- Qua eniras l'insulo, aceptesas... -> TA QUA eniras... [en 
Ido la pronomo relativa ne darfas servar du propozicioni, e do on 
ne darfas tacar la pronomo demonstrativa, subjekto dil 


propoziciono precipua] 


- „. aceptesas da facinanta naturo e, quankam ye la maxim 
alta loko alta de nur 45 metri, da fantastika vido... -> ... aceptesas 
da facinanta naturo e, ye la maxim alta loko quankam alta de nur 
45 metri, da fantastika vido... 


- natur-rezetvo -> natur-rezervajo 
- jus dop la idiliatra portuo -> YA dop la idiliatra portuo 


- Por to apattenas sua sub-tera observatorio -> A to 
apartenas LUA sub-tera observatorio 


- la vizitanti povas konocigar su per mult-mediala lumo- 
expozo pri la preciza observado di la cielo -> la vizitanti povas 
INFORMAR su / INFORMIGAR su... 


- pri la preciza observado di la cielo, quin il exekutis -> ... 
quAn il exekutis... 


[en la deskripto a la duesma fotografuro: 


- picturo da Willem Blaeu cirkume 1595 -> PIKTURO da 
Willen Blaeu cirkume DI 1595] 

Pag. 15 
- un di sua kirko -> ... kirki 


- ... povas guvernar sur l'insulo -> ... povIs... [on parolas pri 


la pasinto] 


- La nobelo esis saja, ma grosiera viro, quon la rurani vivinta 
repozigive e ne-dependante til ta tempo, ma nun divenis kotve- 
debanta, perceptis tre balde kom des-plezanta. [Me transskribis la 
tota peco, ma sincere me ne komprenas la senco di ol] 


- Sua kastelo Uraniborg esis la centro... -> LUA kastelo... 


- il durigis sua studiuri -> il DURIS sua STUDII [il ipsa 
studiis, il ne durigis la studii da altra persono; il duris studiar, t. e. 
la studii, ne la studiuri] 


- Il mortis 1601 evanta nur 56 yari. -> ... EN / YE 1601... 
[en la deskripto a la fotografuro: 


- Luno e Suno cirkumas la Tero, la planeti cirkumas la Suno 
-> „.. cirkumIRas...] 


Pag. 16 


- Plinius la seniora e la Vesuv -> .. e la VesuvIO / 
VesuvIUS [la nomo propra di la volkano esas skribenda en la 
linguo originala di la loko: ol esas en Italia, e do en l'Italiana 
(Vesuvio); l'artiklo esas pri la volkano che l'antiqua Romani, e do 
esas posibla uzar la lora nomo en la Latina (Vesuvius), ma ne en 
la Germana (Vesuv), nam to havas nula logiko: lo esas quale se 

me, redaktante artiklo pri la Germana urbo Hamburg, skribus 
"Amburgo" en l'Italiana! Evidente la chef-redaktero doktoro D. 
Groth kontrolas nulo, mem ne la tituli dil artikli (ca eroro esas en 
la titulo)] 


- Romaniani -> Romani 


- Kande sua nevulo Plinius la juniora aludis... -> ... LUA 


nevulo... 


- gigantala fumur-nubo -> GIGANTA... [la nubo ipsa esas 
giganta, ol ne esas nubo di giganto] 


- Vesuv -> VesuvIO / VesuvIUS [quale supere] 


- il navis -» il NAVIGIS ["nav-" esas radiko neverbala; la 
verbo esas "navigar"] 


- il navis maxim proxim posible al urbo -> ... maxim 
proximE posible al urbo 


- il ipsa e sua grupo iris... -> ... e LUA grupo... [quale me ja 
dicis supere, "sua" aludas la subjekto di la propoziciono; or, "il 
ipsa" e "lua grupo" esas du subjekti, e la propoziciono esas 
traktata gramatikale quale du propozicioni: "il ipsa iris" e "lua 
grupo iris"; nu, l'adjektivo posedala dil subjekto di un de la du 
propozicioni (lua gtupo iris) ne darfas esar referata al subjekto dil 
altra propoziciono (il ipsa)] 


- Il pregis ankore kelka aquo -> Il pregis ankore POR (havar) 
kelka aquo [on pregas personi, ne kozi, por obtenar kozi] 

- De 2206 homi... 1495 mortas, 712 trans-vivas. [Hike esas 
eroro aritmetikala: 1495 + 712 = 2207] 


Pag. 18 
(Tradukuro de 2 pagini - 18 e 19 - da Antonio Martinez) 


- Ma ili... -> Ma LI... [on parolas pri paro di rati mariajita, un 
maskulo ed un femino] 


- Pro ke ili... -> Pro ke LI... [quale supere] 


- La Suno... esas... la maxim importanta personeso en ca 
mondo -> ... la maxim importanta personEGo... ["personeso" 
indikas qualeso] 


- vu esas la maxim importanta personeso.. -> |... 
personEGo; ca eroro esas prezenta entote 4foye en la pagino, 
10foye en la tota tradukuro] 


- Vu esas yusta -> Vu esas Justa [on parolas pri ulu qua dicis 
kozo vera, e do lu esas justa, ne yusta] 


- vu esas la maxim impottana... -> ... importanTa 
Pag. 19 

- Vu esas yusta -> Vu esas Justa [quale supere] 

- la maxim importana... -> ... importanTa 


- Me dankas pri co ed anke esas granda honoro por me -> ... 
e LO anke esas granda honoro por me 

- la sufica fotco por vinkar il -> la suficANTa FORTESO 


por vinkar il ["sufic-" 


esas radiko verbala di "suficar", de qua on 
obtenas la participo "suficanta"; "forteso" e ne "forco", qua esas 


vorto fizikala] 
- la maxim importana... -> ... importanTa 
- Quamkam -» QuaNkam 
- Vu esas yusta -> Vu esas Justa [itere quale supere] 


- ... volis reflektar ula instante -> ula-instante / ulainstante 
["ula" esas parto dil adverbo kompozita, qua signifikas "dum ula 
instanto" 


- Kande la patro eniris lua domo, il decidis elektar kom 
bofratulo... -> ... kom boFILIulo... [on parolas pri patto qua 
serchar spozulo por sua filiino] 


- omni, la patro, la matro, la filiino, la bofratulo... -> ... la 
boFILIulo... [quale supere] 


- Multafoye on serchas fore quon vere esas tre proxima -> ... 
on serchas fore TO QUO esas... [quale me dicis supere, la 
demonstrativo hike esas necesa, e ne darfas tacesat; la relativo 
devas esar sen -n inversigala, nam ol esas subjekto] 


- Martinez -» Martinez 
Pag. 20 


- Quanta noviguri suportas la Germana linguo sen perdar 
komprenebleso? -> Quanta noviguriN... [la komplemento direta 

esas ante la subjekto] 


- Ankore hodie pri to plu multa kam 500 pruntita votti 
konocigas -> Ankore hodie pri to... INFORMAS ["konocigas" 
signifikas "igas konocata", ma mankas la substantivo a qua 
"konocata" referesus; on dicas "informar pri ulo", ma "konocar 
ulo", e "konocigar ulo da ulu"; "pri" uzesas kun "informar"| 

- Dum ke ita vorti legale stacas en la "Duden", on trovas ibe 
intertempe anke "Update" e "downloaden" ed a to la hororinda 
exemplara frazo "Hast Du das neue Update schon 
gedownloaded?" -> ... exemplA frazo... [la frazo esas exemplo, ne 
grupo de exempli; ultre to, ne esas klara de quo dependas la 
komplemento "a to"] 


Pag. 21 
- prepozocioni -> prepozicioni 
- versimle -> vetsimile 


- Nam ula Allensbach-inquesto mem en la skopo-gtupo di la 
14 til 49 yari evanti nur cirkume 40 po cent savas Angla -» Nam, 
segun ula Allensbach-inquesto, mem en la skopo-grupo di 
personi evanta de 14 til 49 yari, nur cirkume 40 po cent savas 
l'Angla 


- TV fabrikisto Loewe -» TV-fabrikisto Loewe [= fabrikisto 
di TV: la du substantivi unionesas aden un kompozuro per 
streketo] 


58 


- Nulu des-quietigis pro to -> Nulu des-quieteskis pro to [= 
Nulu divenis des-quieta] 


- Ultree -> Ultre ["Ultr-e" esas ja adverbo kun radiko ultr- e 
dezinenco -e; on ne adjuntas plusa dezinenco -e a la ja existanta] 


Pag. 22 

- plu e plu ofte -> sempre plu ofte 
- origanala -> originala 

- multilinguala -> multalinguala 
Pag. 23 


- ULI adoptis la 10 sequanta nova vorti -> ... la 11 sequanta 
nova vorti [kompreneble ica esas eroro ne di gramatiko ma di 
informo; e l'eroro konfirmesas en la listo qua montresas sub ta 
frazo, nam fakte la 11ma vorto mankas] 


- Pekunial unajo dil Uniono Europana () € [la lekteri aprecius 
ke on adjuntabez ulo inter la parentezi: kustumale, kande on 
skribas parentezo, on skribas adminime un kozo ante skribar 
l'altra parentezo] 


Pag. 24 


- Serchez la nomo di mondcivitano e revolucionisto, naskis 
en la yaro 1917, mortis dum la nokto a 27esma di februaro 2013. 
-» Serchez la nomo di mondcivitano e revolucionisto, QUA 
naskis en la yaro 1917, E mortis dum la nokto DIL 27esma di 
februaro 2013. 

- sua vivcentro -> LUA vivcentro 

- arestesis en 1944 da ... -> LU arestesis... 

- naskis en ... -> LU naskis en... 

- prenomo e nomo di sua patro -> ... di LUA patro 


- tradukis di la apel-broshuro -» LU tradukis DE la apel- 
broshuro 


- salvis lua vivo -> LU salvis... 


- longyara diplomatisto en senso "5" -> MULTAyara 
diplomaCisto en senCo "5" [lu esas multayara, t. e. de multa yari, 
ne de longa yari, nam omna yaro havas la sama o simila longeso: 
365 o 366 dii; "diplomatisto" ne existas; "senso" esas altra kozo 
kam "senco"] 


- proxime Weimar -» proxim Weimar ["proxim" esas la 
prepoziciono, "proxime" esas l'adverbo] 


- Membro kontributi e donacaji esas... -> Membro- 
kontributi... [la kontributi di membro esas membro-kontributi 
kun streketo, altre la vorto "membro" esas desligita e sen senco; 
pluse, esus plu bona e koheranta "membro-kontributaji", se 
kombinata kun "donacaji", od altramaniere "membro-kontributi e 
donaci"). 


Tiberio Madonna 

PRI LA REGULO DIL ACENTO 


Ni omna konocas la regulo dil acento en nia linguo Ido, ed ol 
povas semblar bona regulo, ma ol nultempe konvinkis me plene, 
til de la tempo en qua me lernis Punesma kozi e komencis 
konocar la linguo. 

Me memoras sendir kelka letri por savar ube esas l'acento en 
serio de vorti. De la respondi me deduktis la mekanismo, e 
rilektante la regulo me remarkis ke ol ne korespondas tote a la 
mekanismo: esis ulo quo ne funcionis tre bone, e do la regulo ne 
kontentigis me. 


La regulo esas ica: 

«L’acento esas sur la lasta silabo dil infinitivi e sur la prelasta 
silabo di la cetera vorti. 

Ma en plursilaba radiki, i e u nemediate avan vokalo ne 
darfas recevar l’acento.» 

Yen omno. 

Olu semblas simpla, kompleta e preciza, ma reale ca regulo 
ne esas exhaustiva, nam ol ne funcionas sempre. 

La precipua defekto esas ta “en plursilaba radiki”, pro to me 
hike parolos pri ca expresuro; 

ol adjuntesis pro ke, en olua absenteso, “on havus nula 
regulo pri pia, nía e. c...” (KGD, Apendico 1-ma), e tale on kredis 
solvir la problemo. 

Regretinde olca ne esas solvebla tante simple per ta tri vorti, 
nam oli, solvante un problemo, tamen produktas altra problemo. 

Ante omno, oportas esar preciza: ka “plursilaba radik?’ 
signifikas vere “radik?”? Se vere, ni devus pozar Pacento sur la i en 
vorti quale “lakterio”, nam la i ne esas en plursilaba radiko: “lakt- 
eri-o”. La i esas en sufikso (-eri-), e la radiko (lakt-) esas unsilaba, 
ne plursilaba. Ka “lakterio”? No, la mekanismo ne esas olca. 


Do ulu povus konjektar ke “radik?” en realeso devas 
interpretesar en maniero plu ampla, kom “element?”, e pro to ol 
inkluzas anke la sufixi: en “lakt-eri-o” la i esas en plursilaba 
sufixo, e konseque ol ne darfas recevar l'acento. 


Bone, ma quo eventas, ica-kaze, pri vorti quale “dukio”? Ibe 
la i ne esas en plursilaba sufixo: “duk-i-o”. Ca-foye la i trovesas 
en unsilaba sufixo (-i-), sempre kun radiko unsilaba (duk-). Pro to, 
segun la regulo, mem per la lasta interpreto ol devus havar 
l'acento sut la i. Nu, ka “dukio”? Ma no, la mekanismo anke ne 


esas olca. 


Ye ca punto ulu ankore povus konjektar ke per “radik?” en 
realeso on intencas dicar “radikal?”. La radikalo di vorto, quale on 
komprenas de la KGD ipsa, esas omno quo preiras la dezinenco, 
praktike omno ecepte la dezinenco. 

Pro to “duki-o” havas plursilaba radikalo, e do la i ne darfas 


recevar Pacento. 


Tale semblas ke on sucesis havar bona expliko; ma quo 
eventas pri vorti quale “cadie”, “despia”? Anke hike la i esas en 
plursilaba radikalo, quankam en unsilaba radiko: la radiki esas 
rispektive “d/” e “p?”, unsilaba, tamen la radikali esas rispektive 
“cadi” e “desp?”, plursilaba; nam la radikalo inkluzas radiki ed afixi. 


Do hike la i ne darfus recevar acento, ed on devus pronuncar 

“cadie” kun Pacento sur la a, e “despia” kun l'acento sur la e. Ma 


anke ico ne korespondas a la reala mekanismo. 


Nu, qua esus la justa expliko di la vort “en plursilaba 
radiki”? Me trovis nul altra expliko racionala od ulamaniere 


justifikebla. Pro to ca vorti ne esas meaopinione konvenanta. 


Me studiis profunde la mekanismo ed, atinginte la “kordio” 
dil principo, arivis formulizar la regulo altramaniere, nam me 
komprenis ke ol ne esas expresebla per tante poka vorti, ma 
bezonas expliko plu klara, preciza e detaloza por esar facile 
aplikata, e precipue por korespondar reale a la mekanismo uzata, 
tale ke omna vorti esez konforma a la regulo. Mea solvo, quan me 
sorgoze sktibis sur folieto e konservis, esas regulo qua analizas la 
mekanismo en olua detali ed expresas ol en la maniero maxim 
klara posibla. Ol esas kelke plu longa, ma co esas necesa por ke ol 


esez exhaustiva, preciza e bone komprenebla en omna punti. 


Me raportas hike la kontenajo di ta folieto quan me 
mencionis, qua esas klado dil 2007; la regulo artikizesas per tri 
punti: 


«- L’acento esas sur la lasta silabo dil infinitivi (-ar, 21, -or) e 
sur la prelasta silabo di la cetera vorti; 

- tamen, en la cetera vorti, la i e la u nemediate ante la lasta 
vokalo ne darfas recevar Pacento, e diplasas lu a la preiranta 
silabo; 

- kande la preiranta silabo ne existas, o trovesas ante la lasta 
radiko di la vorto, lore la i e la u supere mencionita recevas 


l'acento.» 

Nu, ica esas mea solvo. 


La tegulo, enuncata per tala formo, qua evitas la misduktanta 
“en plursilaba radiki”, korespondas reale a la procedo uzata en 
Ido por lokizar l’acenti, tale ke vere omna vorti esas konforma ad 


ica tegulo. 


Fakte “lakterio” e simili, “dukio” e simili ne havas l'acento 
sur la i ma sur la preiranta silabo, quale lo esas en realeso, e tote 
konforme a la regulo. 

Anke esas perfekte konforma “cadie” e “despia”, e lia 
analogi, kun l'acento sur la i (ube reale on pozas acento) pro ke 
la preiranta silabo trovesas ante la lasta radiko (rispektive “d7” e 
“pî); quale anke “dio” e “pia”, e “nia”, e. c. havas Pacento sur la 
i, pro ke la preiranta silabo ne existas, sempre segun la regulo e 


segun la reala uzo. 


Amikal saluti! 


Ek Prilingua Letraro 
da Tiberio Madonna 





linguo 

KELK AFORISMI PRI AMO E AMIKESO 


La kiso esas sekreto susurata a boko vice ke ad orelo. 


E. Rostand 


Guidata da tua bonodoro a klimati qui ravisas. 


C. Baudelatre 
Certena mulieri tante amoras sua spozuli ke, por ne krumplar 

ili, eli prenas iti di sua amikini. 
A. Dumas patro 


Amiko esas ulu kun qua tu povas esar silencoza. 


Anonimo 
La varto di la plezuro esas, olu ipsa, plezuro. 
Lessing 
Quik kande me vidis tu, me amoreskis. E tu ridetas pro ke tu 
lo savas. 
A. Boito 
La vivo esas nulo sen l'amikeso. 
Cicero 
La raciono esas sempre vinkata da la kordio. 
La Rochefoucauld 

Helpez kelke mea desfido, amiko! 
Herman Melville 


Amo esas ktedema kreuto. 


Ovidius 


A ni povas importar poke la homi, ma ni bezonas amiko. 


Proverbo Chiniana 
Ka tu vol savar quante granda esas mea amoro? Kontez la 
ondi. 


Autoro Japoniana 


L’amo qua sparas esas nultempe vera amo. 


Balzac 


Nula surprizeso produktas efekto plu magiala kam Pesar 


amorata. 


Charles Morgan 


Adsur tua kordio falis mea unesma regardo! 


Johann F. C. Schiller 


Amez, e facez to quon tu volas. 


Santo Augustinus 


Tradukita da Tiberio Madonna 

Ka vi perdis 
la Tar prettanda numer di 
La Mamo Idala”? 
lahane, hlikto 
sm la vispektiva imaji 
por lita, 6! 

